  Наталья Тетерина 11-тӥ тулыспалэ элькунын Атыкай музъемез утӥсьлэн нуналэзлы сӥзем «Удмуртия защищает» акция кутскиз. Ужрадэ воргоронъёс но, нылкышноос но пыриськыны быгато, ивортэ улосвыл тӧролэн но кивалтэтлэн пресс-службазы. Матысь дыре быдэс кун валтӥсь воргорон праздникез – Атыкай музъемез утӥсьлэсь нуналзэ – пусъёз. 23-тӥ тулыспалэ ожгарчиосты гинэ ӧвӧл, вань воргоронъёсты ӟечкыланы дышемын. Туэ Удмуртиын улӥсьёслэн праздникез яркытгес но тодэ кыльымон карыны луонлыксы эшшо тросгес луоз Удмуртиысь тӧролэн но кивалтэтлэн пресс-службазыУжрадэ пыриськон понна 21-тӥ тулыспалозь армиен герӟаськем (ожгар службаысь, ожгар дӥськутэн яке ожгар арбериосын) туспуктэм лэсьтыны но сое «ВКонтакте», «Фейсбук» «Инстаграм» яке «Одноклассники» вотэсбаме #УдмуртияЗаряжает хештэген интыяны кулэ.  23-тӥ тулыспалэ акцие пыриськисьёс Ижкарысь Вормон скверысь нимысьтыз стенд вылысь туспуктэменызы магнитикез шедьтыны но сое асьсэлы карыны быгатозы. Кин отчы мыныны уз быгаты, синпелез акциез радъясьлэсь - атыкай музъемез гажан мылкыд пыӵатонъя «Патриот Отечества» центрысь - ар ӵоже басьтыны луоз.  Тегъёс: Ижкар Армия Удмуртия Мерлык праздникъёс  